CELEX: 62012CA0233
Language: hu
Date: 2013-07-04 00:00:00
Title: C-233/12. sz. ügy: A Bíróság (ötödik tanács) 2013. július 4-i ítélete (a Tribunale di La Spezia (Olaszország) előzetes döntéshozatal iránti kérelme) — Simone Gardella kontra Istituto nazionale della previdenza sociale (INPS) (A valamely tagállamban megszerzett nyugdíjjogosultságok átvitele — EUMSZ 45. cikk és EUMSZ 48. cikk — Olyan nemzeti szabályozás, amely nem biztosítja a nemzeti társadalombiztosítási szervhez befizetett nyugdíjjárulékokból képződött tőkének egy másik tagállamban székhellyel rendelkező nemzetközi szervezethez történő átvitelének jogát — Összesítési szabály)

24.8.2013   
            
            
               HU
            
            
               Az Európai Unió Hivatalos Lapja
            
            
               C 245/4
            
         A Bíróság (ötödik tanács) 2013. július 4-i ítélete (a Tribunale di La Spezia (Olaszország) előzetes döntéshozatal iránti kérelme) — Simone Gardella kontra Istituto nazionale della previdenza sociale (INPS)
   (C-233/12. sz. ügy) (1)
   
   (A valamely tagállamban megszerzett nyugdíjjogosultságok átvitele - EUMSZ 45. cikk és EUMSZ 48. cikk - Olyan nemzeti szabályozás, amely nem biztosítja a nemzeti társadalombiztosítási szervhez befizetett nyugdíjjárulékokból képződött tőkének egy másik tagállamban székhellyel rendelkező nemzetközi szervezethez történő átvitelének jogát - Összesítési szabály)
   2013/C 245/06
   Az eljárás nyelve: olasz
   
      A kérdést előterjesztő bíróság
   
   Tribunale di La Spezia
   
      Az alapeljárás felei
   
   
      Felperes: Simone Gardella
   
      Alperes: Istituto nazionale della previdenza sociale (INPS)
   
      Tárgy
   
   Előzetes döntéshozatal iránti kérelem — Tribunale Civile di la Spezia — Az EUMSZ 20., EUMSZ 45., EUMSZ 48. és EUMSZ 145–147. cikk, valamint az Európai Unió Alapjogi Chartája 15. cikkének értelmezése — Az eltérő tagállamokban megszerzett nyugdíjjogosultságok átvitele — Másik tagállamban székhellyel rendelkező nemzetközi szervezet munkavállalója — Olyan nemzeti szabályozás, amely nem biztosítja a nemzeti társadalombiztosítási szervhez befizetett nyugdíjjárulékok érintett nemzetközi szervezethez történő átvitelének jogát — Az ilyen átvitelt lehetővé tevő megállapodás megkötésének az érintett társadalombiztosítási szerv általi megtagadása.
   
      Rendelkező rész
   
   Az EUMSZ 45. cikket és az EUMSZ 48. cikket akként kell értelmezni, hogy azokkal nem ellentétes az olyan tagállami szabályozás, amely nem teszi lehetővé, hogy az adott tagállam azon állampolgárai, akiket valamely más tagállam területén székhellyel rendelkező olyan nemzetközi szervezet foglalkoztat, mint az Európai Szabványügyi Hivatal, átvigyék a származási tagállamuk területén megszerzett nyugdíjjogosultságaik tőkeértékét e szervezet nyugdíjrendszerébe, ha az említett tagállam és nemzetközi szervezet nem kötött az ilyen átvitelt lehetővé tevő megállapodást.
   Amennyiben a valamely tagállamban korábban megszerzett nyugdíjjogosultságok tőkeértékének egy másik tagállamban működő új munkáltató nyugdíjrendszerébe történő átvitelére vonatkozó mechanizmus nem alkalmazható, az EUMSZ 45. cikket akként kell értelmezni, hogy azzal ellentétes az a tagállami szabályozás, amely alapján az öregségi nyugdíjra való jogosultság megállapításához nem vehetők figyelembe az európai uniós polgárok által a valamely másik tagállam területén székhellyel rendelkező olyan nemzetközi szervezetnél teljesített foglalkoztatási időszakok, mint az Európai Szabványügyi Hivatal.
   
      (1)  HL C 217., 2012.7.21.